3. Projektforslag fra [adresse] for etablering af ny produktionskapacitet (Åben)
Tidl. politisk behandling
Forventet sagsgang
TM-U
Lovgrundlag
Varmeforsyningsloven, Projektbekendtgørelsen
SAGENS INDHOLD
Teknik- og Miljøudvalget skal i denne sag tage stilling til et projektforslag fra Hadsten 
Varme, der ønsker at etablere en 12 MW halmkedel, en 8 MW luft/vand-varmepumpe, 
en 15 MW elkedel og en 6.000 m3 akkumuleringstank. De nye anlæg skal etableres 
på [adresse] egne arealer, og de skal erstatte og supplere værkets eksisterende varmeproduktion. 
Formålet er at sikre en mere stabil og miljøvenlig varmeforsyning til fjernvarmekunderne i Hadsten og 
omegn. 
I forbindelse med projektet er der ligeledes behov for at etablere en ca. 550 meter ny og større 
transmissionsledning fra værkets adresse på [adresse], 8370 Hadsten og frem til vejkrydset ved 
[adresse]. 
Jf. Favrskov Kommunes kompetencefordelingsplan skal Teknik- og Miljøudvalget godkende projektforslag 
i henhold til varmeforsyningsloven. For at nedsætte sagsbehandlingstiden har beslutningskompetencen 
siden 2022 været delegeret til forvaltningen. Grundet kompleksiteten og omfanget af det aktuelle 
projektforslag, forelægges denne sag undtagelsesvist til udvalgets behandling.  
 
VURDERING
På baggrund af oplysningerne i projektforslaget vurderer Teknik og Miljø, at projektet som helhed er 
samfundsøkonomisk fordelagtigt. Hvis Hadsten Varme ikke etablerer nye produktionsanlæg, vil den 
fortsatte varmeproduktion på de eksisterende anlæg være usikker. Dermed handler projektet i høj grad om 
forsyningssikkerhed for forbrugerne.
Hadsten Varmes eksisterende halmkedler er udtjente, og varmeforbruget i byen er blevet så stort, at det er 
nødvendigt at starte gaskedlerne (spids- og reserveanlæg) oftere for at kunne dække varmebehovet. 
Desuden har værket gennem flere år oplevet havari på halmkedlerne, som blev installeret i hhv.  2003 og 
2005. Værkets træpillekedel er fra 1983 og planlægges også nedlagt i forbindelse med projektet. Hadsten 
Varme forventer desuden, at værkets forsyningsområder vil blive udvidet yderligere som følge af flere 
konverteringsprojekter samt byudvikling. Dette vil medføre et øget behov for produktionskapacitet. 
Den nye elkedel etableres i den bygning, hvor træpillekedlen står i dag, mens de øvrige eksisterende 
produktionsbygninger erstattes med nye, som vil være tilpasset de nye produktionsanlæg. Under 
forudsætning af projektforslagets godkendelse medio 2025 vil projektet blive udført i følgende fire etaper:
1.
Etablering af varmepumpeanlæg og ny transmissionsledning med forventet drift fra ultimo 2026
2.
Etablering af halmkedelanlæg med forventet drift fra medio 2027
3.
Etablering af elkedel med forventet drift fra primo 2028
4.
Etablering af akkumuleringstank med drift fra primo 2028.
[adresse]: EMN-2020-34227
Dok-ID: 3874745
Sagsbehandler: lvso
Teknik- og Miljøudvalget
4. juni 2025  16:00
Hadsten Varme har for nylig renoveret deres eksisterende halmkedler. Det forventes derfor, at disse fortsat 
kan driftes i perioden frem til medio 2027, hvor det ifølge tidsplanen, vil være muligt at tage det nye 
halmkedelanlæg i brug. 
De nye produktionsanlægs størrelse og sammensætning fremgår af side 20-24 i projektforslaget (bilag 1), 
og er baseret på adskillige scenarieberegninger (bilag 2). Prioriteringen af de enkelte etaper er foretaget 
ud fra en grundig analyse af både tekniske, forsyningsmæssige og økonomiske forhold. 
Det samlede projekt indebærer en anlægsinvestering på i alt omtrent 205 mio. kr. for Hadsten Varme, og 
projektet skal finansieres med et kommunegaranteret lån. Grundet beløbets størrelse anbefaler Teknik og 
Miljø, at det samlede projekt godkendes på én gang, og med indbyggede vilkår om, at de enkelte etaper 
først må realiseres, når Hadsten Varme - for hver etape, og én etape ad gangen - har dokumenteret, at den 
faktiske entreprisesum også rimeligvis svarer til de forudsatte investeringsomkostninger i projektforslaget. 
Hvis prisen for en etape bliver højere end planlagt, må værket først gå videre med arbejdet, når et nyt 
projektforslag er vurderet og godkendt af Teknik og Miljø. Muligheden for at benytte denne fremgangsmåde 
er blevet bekræftet af advokatfirmaet Energi & Miljø.
[adresse] beregninger af projektet viser, at investeringen og de tilhørende kapitalomkostninger 
kan betales af den driftsbesparelse på ca. 190 kr./MWh, som er direkte afledt af projektet. Med det 
nuværende anlæg kan værket se frem til en dyr varmeproduktion med gaskedler og mange løbende 
reparationer af de eksisterende halmkedler. Projektet kan dermed finansieres af den besparelse, som 
projektet skaber i forhold til at fortsætte med det nuværende anlæg (referencen). [adresse] revisor 
har beregnet værkets fremtidige økonomi og har konkluderet, at projektet vil medføre opbygning af positiv 
likviditet.
Samfundsøkonomiske beregninger viser en fordel til projektet på ca. 1 mio. kr., set i forhold til fortsat drift 
på de eksisterende anlæg over betragtningsperioden på 20 år. Dette vurderes at være acceptabelt, da 
projektets hovedformål, som tidligere nævnt er at opretholde forsyningssikkerheden. For projektforslag, der 
vedrører større varmeproduktionsanlæg, er der lovkrav om også at se på kraftvarmeanlæg (samproduktion 
af el og varme) som alternativt scenarie. Projektet er mere fordelagtigt end de undersøgte 
kraftvarmealternativer, ligesom hver af projektets etaper i sig selv har samfundsøkonomiske fordele, 
sammenholdt med både referencen og alternativerne. Følsomhedsberegninger viser desuden, at hvis 
varmebehovet i løbet af få år øges til de forventede ca. 108.000 MWh/år, vil der stadig være en 
samfundsøkonomisk fordel ved projektet, selv hvis investeringerne skulle stige med op mod 20 % til i alt 
ca. 245 mio.kr. 
[adresse] beregninger viser, at forbrugernes faste bidrag forventes at stige som følge af 
projektet, mens driftsbesparelserne vil bidrage til lavere variable priser. Forbrugerøkonomien er også 
undersøgt for referencen, dvs. hvis [adresse] ikke etablerer projektet. I begge scenarier vil 
varmeprisen stige for en periode, men løbende reduceres igen over en årrække (se uddybning i bilag 1, 
side 36). Samlet set, vil projektet medføre en lavere varmepris end referencen, og det estimeres også, at 
varmeprisen ikke vil ramme prisloftet for fjernvarme. 
Energi- og miljømæssige beregninger viser, at der ved gennemførelse af projektet vil være en samlet 
udledning over 20 år på [adresse] tons CO2-ækvivalenter, svarende til en reduktion på 75 % set i forhold til 
fortsat varmeproduktion på det nuværende anlæg.
Hadsten Varme forventer at kunne gennemføre det samlede projekt i løbet af årene 2025-2028. Hadsten 
Varme er ansvarlig for at indhente øvrige nødvendige tilladelser til brug for realiseringen. Projektet er 
omfattet af miljøkrav for mellemstore fyringsanlæg og skal derfor anmeldes i henhold til den gældende 
bekendtgørelse.
På baggrund af en aktuel miljøscreening, forventer Favrskov Kommune at træffe afgørelse om, at projektet 
ikke vil påvirke miljøet væsentligt og derfor ikke er omfattet af krav om miljøvurderingspligt, hvilket er en 
betingelse for den varmeplanmæssige godkendelse af projektforslaget. Screeningsafgørelsen vil blive 
truffet i henhold til miljøvurderingslovens § 21, og den forventes offentliggjort særskilt på kommunens 
hjemmeside medio juni 2025. 
ØKONOMI
Til projektet forventer Hadsten Varme at søge Favrskov Kommune om kommunegaranti for optagelse af 
lån i Kommunekredit på i alt ca. 205 mio. kr., hvoraf der hvert år skal betales en løbende garantiprovision 
til kommunen af restgælden på lånet. Kommunegarantien er en forudsætning for projektets gennemførelse, 
og der vil blive fremsendt en særskilt ansøgning om kommunegaranti til behandling i Byrådet. 
Teknik og Miljø vurderer, at de økonomiske forudsætninger for det samlede fjernvarmeprojekt vil kunne 
overholdes med de nævnte vilkår om dokumentation for de enkelte etapers faktiske entreprisesummer. De 
løbende, etapevise vurderinger af projektets økonomi vil ske på baggrund af og sammen med de tekniske 
vurderinger af projektets aktiviteter.
Det forventes, at Hadsten Varme vil indsende en ansøgning om kommunegaranti på den samlede 
anlægssum, hvorefter der løbende kan hjemtages endelige delfinansieringer i takt med realiseringen af 
hver af projektets etaper. [adresse] skal desuden løbende fremsende dokumentation for hvilke 
etaper, deres træk på byggekreditten vedrører.
INDDRAGELSE
Projektforslaget har været sendt i høring ved elselskabet N1 og gasselskabet Evida, og [adresse] 
har ikke modtaget bemærkninger til projektet. 
INDSTILLING
Direktøren for Teknik og Miljø indstiller til Teknik- og Miljøudvalget:
1.
At [adresse] ”Projektforslag for etablering af ny produktionskapacitet” godkendes på følgende 
vilkår: 
a.
At der er truffet afgørelse om ikke-miljøvurderingspligt efter § 21 i Miljøvurderingsloven.
b.
At de enkelte etaper først realiseres, når Hadsten Varme for hver etape har dokumenteret, at den 
faktiske entreprisesum svarer til de i projektforslaget forudsatte investeringsomkostninger.
BESLUTNING
.
Teknik- og Miljøudvalget, 4. juni 2025:
Fraværende: Ingen
Godkendt.
Bilag

Projektforslag for etablering af ny produktionskapacitet (3890998)

Notat vedr. ekstra scenarieberegninger (3905166)
